maj | 2014 | Made by Røgilds
Hæklet mini hue
maj 21, 2014 / Christina	/ Skriv en kommentar
Det skulle faktisk være en hue til Fisen, men den ellers så fine hue blev slet ikke den ønskede størrelse. Den passer faktisk slet heller ikke til Tulles babyborn dukke – så lille er den.
Den er super sød, og jeg er vild med mønstret, så den bliver gemt, og jeg skal helt sikkert have lavet én, der passer til Fisen.
Jeg er ude i noget med dobbelt garn (jeg har jo ikke brugt samme slags garn, som står i opskriften) og en lidt større hæklenål – eller nogle ekstra omgange. Der skal eksperimenteres lidt med det – måske jeg endda ændrer lidt i opskriften og laver lidt min egen. Det ved jeg ikke helt endnu.
Den passer næsten til min knyttede hånd…
maj 15, 2014 / Christina	/ 1 kommentar
Jeg har været så heldig at blive en af testhæklerne hos Maries Fabrik, og den første opgave var at hækle Lille My fra Mummitroldenes univers.
Her kan i se min hæklet Lille My. Opskriften finder i lige her.
Jeg har puttet et par bjælder inden i, så Fisen kan få lidt fornøjelse af den, når hun bliver lidt ældre.
Hun ser da glad ud med de øjne 🙂
maj 9, 2014 / Christina	/ Skriv en kommentar
Fisen aka. mini Tulle og jeg har været på udsalg idag – garnudsalg endda.
Det er ikke tit, at køber mit garn i garnforretninger – egentlig mest fordi jeg oftest hækler babylegetøj og bamser, så for det meste er det Søstrene Grenes garn jeg bruger.
Enkelt gange bliver det heldigvis til noget andet, og da jeg så at Garnudsalg var flyttet til nye og større lokaler og i den forbindelse havde åbent hus, måtte jeg bare lige et smut forbi.
Og hold nu op nogle dejlige lokaler de har fået. Jeg har ikke været i deres tidligere forretningen, men det lyder til at der var småt med pladsen. Det nye sted er der masser af plads – og sikke en masse lækkert garn. Der kan blive til mange lækre og super fine trøjer og hvad man ellers kan tænke sig – både hæklet og strikket!
Siden jeg så dette tørklæde hos Yarnfreak, har jeg vist egentlig bare ventet på at finde det rigtige garn. Jeg håbede derfor også, at jeg ville finde det hos Garnudsalg – og det gjorde jeg heldigvis.
Jeg kom hjem med denne her 🙂
Farven er slet ikke som på billederne – nederst er der et farvebillede fra Garnudsalgs hjemmeside, som mere reelt viser farven, som hedder Appelsin.
Garnet er Blackhill uld/bomuld – og jeg har købt hele 500 gram for næsten ingen penge.
Nu skal jeg bare i gang – og gerne inden længe, så tørklædet kan være færdigt til barnedåben sidst i juni.
Jeg skal nok nå det, men der kommer sikkert også lidt små projekter indimellem – blandt andet et par gaver til en barnedåb først i juni.
Hvis du skulle være interesseret, så kan jeg fortælle, at Garnudsalg har åbent både lørdag og søndag 🙂
Cupcakes ideer
maj 6, 2014 / Christina	/ Skriv en kommentar
Jeg leger lidt med smagsvarianter i cupcakes – eller jeg tænker en masse tanker omkring det.
Jeg vil nemlig gerne servere blandt andet cupcakes, når vi skal have barnedåb sidst i juni.
Jeg har endnu ikke bagt nogle af dem, for med alle de variationer, som flyver gennem mit hoved, så bliver det til mange forskellige cupcakes.
Så lige nu overvejer jeg hvilke to smagsvarianter, jeg skal bage. Jeg regner med at lave en halv dej, som jeg deler op i to, som så bliver til to smagsvarianter.
Jeg har tegnet lidt i håb om, at det gør beslutningen nemmere…
Bogstavet på den ene cupcake symboliserer lillesøster navn
Nederst har jeg skrevet de (indtil videre) mulige variationer
maj 5, 2014 / Christina	/ Skriv en kommentar
Sidst i juni skal vi have barnedåb.
Vi skal være hjemme og maden står vi selv for i samarbejde med vores forældre, som heldigvis gerne giver en hånd med.
Og sådan en dag skal der jo også kage til.
Hvis mine evner rækkede til det, lavede jeg meget gerne en stor flot kage overtrukket med fondant og pyntet med skønne figurer. Så langt er jeg dog ikke i mine bagefærdigheder, så jeg nøjes i det små.
Men det kræver alligevel lidt fondant, og den sidste (og eneste) fondant jeg havde i mine hænder var en købe-fondant, og det gik ikke videre fantastisk.
Herefter har jeg læst lidt her og der omkring på nettet om hjemmelavet fondant, og den anden dag lavede jeg så en lille portion fondant.
Det var super nemt, og lige nu ligger den i køkkenskabet og venter på at blive brugt.
Opskriften er fra bogen Julia’s Cupcakes.
Skumfiduser, olie og vand i gryden
Færdig og klar til brug
maj 2, 2014 / Christina	/ Skriv en kommentar
I mandags brugte Tulle og jeg eftermiddagen på at bage.
Tulle ville gerne bage kyskager og gerne gule kyskager. Helt gule blev de ikke – mere med en snert af gul. For at give lidt mere farve lavede jeg en streg med pastafarven på indvendig side at sprøjteposen.
Vi bagte også lidt cupcakes med banan.
Banancupcake med kys på toppen.